title: Komisijos įgyvendinimo reglamentas (ES) 2021/365 2021 m. vasario 26 d. kuriuo iš hipochlorito rūgšties išskirtas aktyvusis chloras patvirtinamas kaip veiklioji medžiaga 1-o tipo biocidiniams produktams gaminti (Tekstas svarbus EEE)

text:
2021 3 1

                  LT

                  Europos Sąjungos oficialusis leidinys

                  L 70/9

         KOMISIJOS ĮGYVENDINIMO REGLAMENTAS (ES) 2021/365
         2021 m. vasario 26 d.
         kuriuo iš hipochlorito rūgšties išskirtas aktyvusis chloras patvirtinamas kaip veiklioji medžiaga 1-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 9 straipsnio 1 dalies a punktą,
         kadangi:

                     (1)

                     2007 m. liepos 31 d. Slovakijos kompetentinga institucija (toliau – vertinančioji kompetentinga institucija) gavo paraišką pagal Europos Parlamento ir Tarybos direktyvos 98/8/EB (2) 11 straipsnio 1 dalį įtraukti į tos direktyvos I priedą iš hipochlorito rūgšties išskirtą veikliąją medžiagą aktyvųjį chlorą, skirtą 1-o tipo biocidiniams produktams (asmens higienos produktams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 1-o tipo produktus, gaminti;

                     (2)

                     2010 m. lapkričio 19 d. vertinančioji kompetentinga institucija Komisijai pateikė vertinimo ataskaitą bei išvadas pagal Direktyvos 98/8/EB 11 straipsnio 2 dalį;

                     (3)

                     2020 m. birželio 16 d. Biocidinių produktų komitetas, atsižvelgdamas į vertinančiosios kompetentingos institucijos išvadas, priėmė Europos cheminių medžiagų agentūros (toliau – Agentūra) nuomonę (3);

                     (4)

                     remiantis ta nuomone, galima tikėtis, kad 1-o tipo biocidiniai produktai, kuriems pagaminti naudojamas iš hipochlorito rūgšties išskirtas aktyvusis chloras, atitinka Europos Parlamento ir Tarybos direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (5)

                     atsižvelgiant į Agentūros nuomonę, iš hipochlorito rūgšties išskirtą aktyvųjį chlorą tikslinga patvirtinti kaip veikliąją medžiagą 1-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (6)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Iš hipochlorito rūgšties išskirtas aktyvusis chloras patvirtinamas kaip veiklioji medžiaga 1-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (3)  Biocidinių produktų komiteto nuomonė dėl paraiškos patvirtinti iš hipochlorito rūgšties išskirtą veikliąją medžiagą aktyvųjį chlorą. Produkto tipas: 1, ECHA/BPC/255, priimta 2020 m. birželio 16 d.

            PRIEDAS

                        Bendrinis pavadinimas

                        IUPAC pavadinimas
                        Identifikavimo numeriai

                        Mažiausias veikliosios medžiagos grynumo laipsnis  (1)

                        Patvirtinimo data

                        Patvirtinimo galiojimo pabaiga

                        Gaminių rūšis

                        Specialiosios sąlygos

                        Iš hipochlorito rūgšties išskirtas aktyvusis chloras

                        IUPAC pavadinimas: Hipochlorito rūgštis
                        EB Nr. 232-232-5
                        CAS Nr. 7790-92-3

                        Nustatyta hipochlorito rūgšties (sausoji masė ne mažesnė kaip 90,87 % masės dalies), iš kurios išskirtas aktyvusis chloras, specifikacija.
                        Hipochlorito rūgštis yra vyraujanti rūšis, kurios pH yra 3,0–7,4.

                        2021 m. liepos 1 d.

                        2031 m. birželio 30 d.

                        1

                        Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą.

               (1)  Šioje skiltyje nurodytas grynumas – mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.


title: Komisijos įgyvendinimo reglamentas (ES) 2021/367 2021 m. kovo 1 d. dėl leidimo naudoti Saccharomyces cerevisiae CNCM I-4407 preparatą kaip penimų veršelių pašarų priedą atnaujinimo, kuriuo panaikinamas Reglamentas (ES) Nr. 883/2010 (leidimo turėtojas – „S.I. Lesaffre“) (Tekstas svarbus EEE)

text:
2021 3 2

                  LT

                  Europos Sąjungos oficialusis leidinys

                  L 71/1

         KOMISIJOS ĮGYVENDINIMO REGLAMENTAS (ES) 2021/367
         2021 m. kovo 1 d.
         dėl leidimo naudoti Saccharomyces cerevisiae CNCM I-4407 preparatą kaip penimų veršelių pašarų priedą atnaujinimo, kuriuo panaikinamas Reglamentas (ES) Nr. 883/2010 (leidimo turėtojas – „S.I. Lesaffre“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir jo atnaujinimo pagrindas bei tvarka;

                     (2)

                     Komisijos reglamentu (ES) Nr. 883/2010 (2)
                        Saccharomyces cerevisiae CNCM I-4407, anksčiau vadintą Saccharomyces cerevisiae NCYC Sc47, leista 10 metų naudoti kaip penimų veršelių pašarų priedą;

                     (3)

                     pagal Reglamento (EB) Nr. 1831/2003 14 straipsnį leidimo turėtojas pateikė prašymą atnaujinti leidimą naudoti Saccharomyces cerevisiae CNCM I-4407 kaip penimų veršelių pašarų priedą, skirtiną prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2020 m. gegužės 25 d. nuomonėje (3) padarė išvadą, kad pareiškėjas pateikė įrodymų, iš kurių matyti, kad priedas atitinka taikomas leidimo suteikimo sąlygas. Tarnyba padarė išvadą, kad Saccharomyces cerevisiae CNCM I-4407 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad jis nedirgina odos ar akių, o neturint duomenų negalima daryti išvadų dėl priedo galimo jautrinančio poveikio odai. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, visų pirma priedo naudotojų, sveikatai. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Saccharomyces cerevisiae CNCM I-4407 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl leidimas naudoti tą priedą turėtų būti atnaujintas;

                     (6)

                     atnaujinus leidimą naudoti Saccharomyces cerevisiae CNCM I-4407 preparatą kaip pašarų priedą, Reglamentas (ES) Nr. 883/2010 turėtų būti panaikintas;

                     (7)

                     kadangi saugos sumetimais nebūtina neatidėliotinai taikyti Saccharomyces cerevisiae CNCM I-4407 preparato leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimo atnaujinimu susijusių reikalavimų;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimo atnaujinimas
            Leidimas naudoti priede nurodytą pašarų priedą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, atnaujinamas šio reglamento priede nustatytomis sąlygomis.

            2 straipsnis
            Pereinamasis laikotarpis

               1.   Priede nurodytą pašarų priedą ir premiksus, kurių sudėtyje yra šio pašarų priedo, kurie buvo pagaminti ir paženklinti iki 2021 m. rugsėjo 22 d. laikantis taisyklių, taikytų iki 2021 m. kovo 22 d., galima toliau pateikti rinkai ir naudoti, kol pasibaigs turimos atsargos.

               2.   Maistiniams gyvūnams skirtus kombinuotuosius pašarus ir pašarines žaliavas, kurių sudėtyje yra priede nurodyto pašarų priedo, kurie pagaminti ir paženklinti iki 2022 m. kovo 22 d. laikantis taisyklių, taikytų iki 2021 m. kovo 22 d., galima toliau pateikti rinkai ir naudoti, kol pasibaigs turimos atsargos.

            3 straipsnis
            Panaikinimas
            Reglamentas (ES) Nr. 883/2010 panaikinamas.

            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 1 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2010 m. spalio 7 d. Komisijos reglamentas (ES) Nr. 883/2010 dėl leidimo naudoti Saccharomyces cerevisiae NCYC Sc 47 pagal naują paskirtį kaip auginti skirtų veršelių pašarų priedą (leidimo turėtojas Société industrielle Lesaffre) (OL L 265, 2010 10 8, p. 1).

            (3)  EFSA Journal 2020;18(6):6167.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1702

                        „S.I. Lesaffre“

                           Saccharomyces cerevisiae CNCM I-4407

                           Priedo sudėtis

                           Saccharomyces cerevisiae CNCM I-4407 preparatas, kurio sudėtyje yra ne mažiau kaip 5 × 109 KSV/g
                        Kieto pavidalo

                        Penimi veršeliai

                        –

                        1,5 × 109

                        –

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones.

                        2031 3 22

                           Veikliosios medžiagos apibūdinimas

                           Saccharomyces cerevisiae CNCM I-4407 gyvybingos bevandenės ląstelės

                           Analizės metodas
                            (1)

                        Apskaičiavimas: paskleidimo ant plokštelės metodas
                        naudojant chloramfenikolio dekstrozės
                        mielių ekstrakto agarą (EN 15789)
                        Identifikavimas: polimerazės grandininės reakcijos (PGR) metodas CEN/TS
                        15790

               (1)  Išsamų analizės metodų aprašymą galima rasti etaloninės laboratorijos svetainėjehttps://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2021/368 2021 m. kovo 1 d. kuriuo nekeičiamos sudėties biocidiniam produktui „Aero-Sense Aircraft Insecticide ASD“ suteikiamas Sąjungos autorizacijos liudijimas (Tekstas svarbus EEE)

text:
2021 3 2

                  LT

                  Europos Sąjungos oficialusis leidinys

                  L 71/4

         KOMISIJOS ĮGYVENDINIMO REGLAMENTAS (ES) 2021/368
         2021 m. kovo 1 d.
         kuriuo nekeičiamos sudėties biocidiniam produktui „Aero-Sense Aircraft Insecticide ASD“ suteikiamas Sąjungos autorizacijos liudijimas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 44 straipsnio 5 dalies pirmą pastraipą,
         kadangi:

                     (1)

                     2018 m. vasario 2 d. bendrovė „Aero-Sense NV“ pagal Reglamento (ES) Nr. 528/2012 43 straipsnio 1 dalį pateikė paraišką suteikti nekeičiamos sudėties biocidiniam produktui „Aero-Sense Aircraft Insecticide ASD“ (produktas priskiriamas 18-o tipo produktams, kaip apibrėžta to reglamento V priede) autorizacijos liudijimą ir raštu pateikė patvirtinimą, kad Belgijos kompetentinga institucija sutiko paraišką įvertinti. Paraiška buvo užregistruota Biocidinių produktų registre bylos numeriu BC-DX037393–17;

                     (2)

                     biocidinio produkto „Aero-Sense Aircraft Insecticide ASD“ sudėtyje yra veikliosios medžiagos 1R-trans-fenotrino, kuri yra įtraukta į Reglamento (ES) Nr. 528/2012 9 straipsnio 2 dalyje nurodytą Sąjungos patvirtintų veikliųjų medžiagų sąrašą;

                     (3)

                     2020 m. gegužės 7 d. vertinančioji kompetentinga institucija pagal Reglamento (ES) Nr. 528/2012 44 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir atlikto vertinimo išvadas;

                     (4)

                     2020 m. liepos 2 d. Agentūra pateikė Komisijai savo nuomonę (2), biocidinio produkto „Aero-Sense Aircraft Insecticide ASD“ charakteristikų santraukos projektą ir galutinę nekeičiamos sudėties biocidinio produkto vertinimo ataskaitą pagal Reglamento (ES) Nr. 528/2012 44 straipsnio 3 dalį;

                     (5)

                     nuomonėje padaryta išvada, kad „Aero-Sense Aircraft Insecticide ASD“ yra biocidinis produktas, kad jam gali būti suteiktas Sąjungos autorizacijos liudijimas pagal Reglamento (ES) Nr. 528/2012 42 straipsnio 1 dalį ir kad, jei laikomasi produkto charakteristikų santraukos projekto, šis biocidinis produktas atitinka to reglamento 19 straipsnio 1 dalyje nustatytas sąlygas;

                     (6)

                     2020 m. rugpjūčio 4 d. Agentūra pagal Reglamento (ES) Nr. 528/2012 44 straipsnio 4 dalį pateikė Komisijai biocidinių produktų grupės charakteristikų santraukos projektą visomis oficialiosiomis Sąjungos kalbomis;

                     (7)

                     Komisija pritaria Agentūros nuomonei, todėl mano, kad yra tinkama suteikti biocidinio produkto „Aero-Sense Aircraft Insecticide ASD“ Sąjungos autorizacijos liudijimą;

                     (8)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Bendrovei „Aero-Sense NV“ suteikiamas nekeičiamos sudėties biocidinio produkto „Aero-Sense Aircraft Insecticide ASD“ tiekimo rinkai ir naudojimo pagal priede pateiktą biocidinio produkto charakteristikų santrauką Sąjungos autorizacijos liudijimas Nr. EU-0024297–0000.
            Sąjungos autorizacijos liudijimas galioja nuo 2021 m. kovo 22 d. iki 2031 m. vasario 28 d.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 1 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2020 m. birželio 17 d. ECHA nuomonė dėl biocidinio produkto „Aero-Sense Aircraft Insecticide ASD“ Sąjungos autorizacijos liudijimo (ECHA/BPC/262/2020), https://echa.europa.eu/bpc-opinions-on-union-authorisation.

            PRIEDAS
            Biocidinio produkto charakteristikų santrauka
            Aero-Sense Aircraft Insecticide ASD
            18 produkto tipas – Insekticidai, akaricidai ir kiti nariuotakojų kontrolės produktai (kenkėjų kontrolė)
            Autorizacijos liudijimo numeris: EU-0024297–0000
            R4BP objekto numeris: EU-0024297–0000
            1.   ADMINISTRACINĖ INFORMACIJA

            1.1.   Produkto prekinis (-iai) pavadinimas (-ai)

                        Prekinis pavadinimas

                        Aero-Sense Aircraft Insecticide ASD

                  1.2.   Autorizacijos liudijimo turėtojas

                        Autorizacijos liudijimo turėtojo pavadinimas (vardas ir pavardė) ir adresas

                        Pavadinimas

                        Aero-Sense NV

                        Adresas

                        Schaapbruggestraat 50, 8800 Roeselare, Belgija

                        Autorizacijos liudijimo numeris

                        EU-0024297–0000

                           R4BP objekto numeris

                        EU-0024297–0000

                        Autorizacijos liudijimo data

                        2021 m. kovo 22 d.

                        Autorizacijos liudijimo galiojimo pabaigos data

                        2031 m. vasario 28 d.

                  1.3.   Produkto gamintojas (-ai)

                        Gamintojo pavadinimas

                        Volcke Aerosol Connection

                        Gamintojo adresas

                        Industrielaan 15, 8520 Kiurnė, Belgija

                        Gamybos vieta

                        Industrielaan 15, 8520 Kiurnė, Belgija

                        Gamintojo pavadinimas

                        Envasado Xiomara, S.L.

                        Gamintojo adresas

                        Polígono Industrial La Torrecilla Chica, 6, 45220 Jelesas, Toledas, Ispanija

                        Gamybos vieta

                        Polígono Industrial La Torrecilla Chica, 6, 45220 Jelesas, Toledas, Ispanija

                        Gamintojo pavadinimas

                        Aero-Sense NV

                        Gamintojo adresas

                        Kachtemsestraat 289, 8800 Ruselarė, Belgija

                        Gamybos vieta

                        Kachtemsestraat 289, 8800 Ruselarė, Belgija

                  1.4.   Veikliosios (-iųjų) medžiagos (-ų) gamintojas (-ai)

                        Veiklioji medžiaga

                        1R-trans-fenotrinas

                        Gamintojo pavadinimas

                        Endura S.p.A

                        Gamintojo adresas

                        Viale Pietro Pietramellara 5, 40121 Bolonija, Italija

                        Gamybos vieta

                        39 Wenfeng Road, 225009 Jangdžou, Dziangsu, Kinija

                  2.   PRODUKTO SUDĖTIS IR FORMULIACIJOS TIPAS

            2.1.   Kiekybinė ir kokybinė informacija apie produkto sudėtį

                        Bendrasis pavadinimas

                        IUPAC pavadinimas

                        Funkcinė paskirtis

                        CAS numeris

                        EB numeris

                        Kiekis (proc.)

                        1R-trans-fenotrinas

                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate

                        Veiklioji medžiaga

                        26046–85–5

                        247–431–2

                        2,0

                  2.2.   Formuliacijos tipas

            AE - Aerozolio dozatorius
            3.   PAVOJINGUMO IR ATSARGUMO FRAZĖS

                        Pavojingumo kategorijos

                        Slėginė talpykla. Kaitinama gali sprogti.
                        Labai toksiška vandens organizmams.
                        Labai toksiška vandens organizmams, sukelia ilgalaikius pakitimus.

                        Pavojingumo frazės

                        Laikyti atokiau nuo šilumos šaltinių, karštų paviršių, žiežirbų, atviros liepsnos arba kitų degimo šaltinių. – Nerūkyti.
                        Nepradurti ir nedeginti net panaudoto.
                        Saugoti, kad nepatektų į aplinką.
                        Surinkti ištekėjusią medžiagą.
                        Saugoti nuo saulės šviesos.Nelaikyti aukštesnėje kaip 50 °C/122 °F temperatūroje.
                        talpyklą išpilti (išmesti) į pavojingų ar specialių atliekų surinkimo punktą.

                  4.   AUTORIZUOTAS (-I) NAUDOJIMAS (-AI)

            4.1.   Naudokite aprašymą

               1 lentelė. Naudojimas # 1 – Uodai – Orlaivių apdorojimas – Profesionalas

                        Produkto tipas

                        PT 18 – Insekticidai, akaricidai ir kitų nariuotakojų kontrolės produktai

                        Jeigu taikytina, tikslus autorizuoto naudojimo aprašas

                        Insekticidas

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: Culex spp.
                        Bendrinis pavadinimas: „Culex“ uodai
                        Vystymo stadija: suaugusieji / vabzdžiai, žinduoliai (pvz., graužikai)
                        Mokslinis pavadinimas: Aedes spp.
                        Bendrinis pavadinimas: Aedes mosquitoes

                        Vystymo stadija: suaugusieji / vabzdžiai, žinduoliai (pvz., graužikai)
                        Mokslinis pavadinimas: Anopheles spp.
                        Bendrinis pavadinimas: Anopheles mosquitoes

                        Vystymo stadija: suaugusieji / vabzdžiai, žinduoliai (pvz., graužikai)

                        Naudojimo sritis

                        Vidaus
                        Naudojami pilotų kabinoje ir keleivių salone lėktuvo dezinsekcijai.

                        Naudojimo metodas (-ai)

                        Išsamus aprašymas
                        Purškimas

                        Taikymo koeficientas (-ai) ir dažnumas

                        Naudojimo kiekis: Rekomenduojamas naudojimo santykis: 35 g/100 m3 (t. y. 0,7 g v. m./100 m3).
                        Skiedimas (%): paruoštas naudoti produktas.
                        Taikymo skaičiaus ir laikas: Apdoroti būtina per kiekvieną skrydį, kuriam taikomas dezinsekcijos reikalavimas.
                        Tik vienąkart apdoroti per vieną skrydį.

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                        Spausdintinė aliumininė (ALU) skardinė, 18 barų – Spausdinta naudojant visas spalvas.
                        Baltas dangtelis (vieno purškimo aktuatorius) arba mėlynas dangtelis (kelių purškimų aktuatorius).
                        Supakuota kartoninėje dėžėje po 24 vienetus.
                        Yra skirtingų skardinės dydžių:

                                    •

                                    40 g (34 ml)

                                    •

                                    60 g (52 ml)

                                    •

                                    100 g (86 ml)

                  4.1.1.   Specifinės naudojimo instrukcijos

                        —

                        Skaitykite borto instrukciją, kurioje nurodyta, kiek skardinių reikia kiekvieno lėktuvo tipo dezinsekcijai.

                        —

                        Prieš lėktuve naudojant produktą, keleiviams būtina pranešti apie dezinsekcijos procedūrą. Kol atliekama procedūra, keleiviams reikia užmerkti akis ir užsidengti veidus.

                        —

                        Nepurkšti tiesiai ant odos arba į akis.

                        —

                        Nepurkšti ant maisto arba arti jo, maisto ruošimo zonų arba maisto įrankių.

                        —

                        Sutvarkius nusiplauti rankas.

                        —

                        Neleisti naudoti neįgaliotajam personalui.

                        —

                        Nuimti dangtelį.

                        —

                        Laikykite skardinę (-es) vertikaliai, per ištiestą ranką.

                        —

                        Baltas vieno purškimo dangtelis: spausti ąselę ant purškimo antgalio, kol užsifiksuos. Aerozolinis gaminys išleidžiamas vienu nenutrūkstamu purškimu.

                        —

                        Mėlynas kelių purškimų dangtelis: spausti ąselę ant purškimo antgalio, kol išsipurkš pakankamas kiekis arba kol produktas visiškai išsipurkš.

                        —

                        Aerozolinis insekticidas turi būti purškiamas nukreipus aerozolio dozatoriaus antgalį maždaug 45 laipsnių kampu į lėktuvo lubas.

                        —

                        Purškalas turi būti nukreiptas šiek tiek už naudotojo.

                        —

                        Vienodai išpurkškite visą zoną.

                        40 g (34 ml) - Viena skardine galima veiksmingai apdoroti 114 m3 oro tūrio;

                        60 g (52 ml) - Viena skardine galima veiksmingai apdoroti 171 m3 oro tūrio;

                        100 g (86 ml) - Viena skardine galima veiksmingai apdoroti 285 m3 oro tūrio.

               Dezinsekcija prieš pakylant

            Ši procedūra atliekama prieš pakylant, kai keleiviai įlaipinami ir durys uždaromos.
            Pilotų kabiną reikia išpurkšti prieš įlipant keleivių salono įgulai.
            Kad dezinsekcija būtų veiksminga, purškiant lėktuvo oro kondicionavimo sistema turi būti išjungta. Keleivių salono įgula turi apdoroti visas galimas vabzdžių prieglaudas, įskaitant tualetus, virtuves ir drabužines, nebent šios zonos buvo išpurkštos kartu su pilotų kabina prieš įlaipinant keleivius.

               Dezinsekcija leidžiantis (purškimas skrydžio metu)

            Pagal PSO rekomendaciją, purškimas prieš skrydį ir leidžiantis yra dviejų dalių dezinsekcijos metodas. Dezinsekcija leidžiantis (purškimas skrendant) yra antroji šio metodo technika, ir ji atliekama leidžiantis, kai lėktuvas pradeda leistis paskirties oro uoste. Oro recirkuliacija turi būti nustatoma normalios tėkmės režimu.
            Liekamojo veiksmingumo nenustatyta.
            Produkto, kurio sudėtyje yra 1R-transfenotrino, negalima naudoti tam pačiam lėktuvui apdoroti ir prieš skrydį, ir skrydžio metu.
            4.1.2.   Specifinės rizikos valdymo priemonės

                        —

                        Gaminį reikia naudoti tik vieną kartą per vieną skrydį.

                        —

                        Keleivių salono įgulos narys gali atlikti ne daugiau nei vieną apdorojimo procedūrą per dieną.

                        —

                        Produkto nenaudokite/nepurkškite tiesiai ant maisto, pašarų ar gėrimų arba šalia jų, taip pat ant paviršių ar buities reikmenų, kurie gali tiesiogiai liestis su maistu, gėrimais.

                        —

                        Sudėtyje turi 1R-trans-fenotrino (piretroidų), kuris gali būti pavojingas katėms. Naudojant produktą būtina imtis atsargumo priemonių, kai lėktuve yra kačių. Apdorojimo metu kates reikia laikyti atokiai.

                        —

                        Apdorotą orlaivį reikia valyti tik specialiais gaminiais, kurių kaip skystųjų atliekų nereikia išleisti į kanalizaciją ir vietinius nuotekų valymo įrenginius.

                        —

                        Valymo įrankiai (šepečiai, šluostės ir t. t.), naudojami lėktuve išpurškus priemone, turi būti šalinami kaip kietosios atliekos ir negali būti panaudoti dar kartą.

                  4.1.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Pirmosios pagalbos instrukcijos:

               Bendros instrukcijos

                        —

                        ĮKVĖPUS: Pasireiškus simptomams, skambinkite į APSINUODIJIMŲ TARNYBĄ arba gydytojui.

                        —

                        PRARIJUS: Pasireiškus simptomams, skambinkite į APSINUODIJIMŲ TARNYBĄ arba gydytojui.

                        —

                        PATEKUS ANT ODOS: Plaukite muilu ir vandeniu. Pasireiškus simptomams, skambinkite į APSINUODIJIMŲ TARNYBĄ arba gydytojui.

                        —

                        PATEKUS Į AKIS: PATEKUS Į AKIS: Atsargiai plauti vandeniu kelias minutes. Išimti kontaktinius lęšius, jeigu jie yra ir jeigu lengvai galima tai padaryti. Toliau plauti akis. Pasireiškus simptomams, skambinkite į APSINUODIJIMŲ TARNYBĄ arba gydytojui.

                        —

                        Piretroidai gali sukelti paresteziją (odos degimo jausmą ir dilgčiojimą be sudirgimo). Jei simptomai išlieka: kreiptis į gydytoją.

               Skubios pagalbos priemonės, skirtos apsaugoti aplinkai avarijos atveju

                        —

                        Izoliuoti ir surinkti išlietą arba išpiltą produktą nedegiomis adsorbuojančiomis medžiagomis: smėliu, žemėmis, vermikulitu arba diatomitu į atliekų šalinimo statines.

                        —

                        Pasirūpinti, kad medžiagos nepatektų į kanalizaciją ar vandentakius.

                        —

                        Nenukreipti vandens srovės į nuotėkio arba išsiliejimo vietą.

                        —

                        Produkto likučius atsiradus nuotėkiui arba išsiliejus palikti, kad išsigaruotų

                  4.1.4.   Kai taikoma, produkto saugaus šalinimo ir pakavimo instrukcijos

                        —

                        Bendrojoje orlaivio deklaracijoje reikia įrašyti dezinsekcijos procedūros informaciją ir naudotų aerozolio skardinių serijos numerius.

                        —

                        Tuščias aerozolio skardines reikia išsaugoti ir pateikti oro uosto sveikatos tarnybos patikrai.

                        —

                        Nepilti produkto į kanalizaciją ir vandentakius.

                        —

                        Pasirūpinti, kad atliekų tvarkymas būtų atliktas nekeliant pavojaus žmonių sveikatai ir nekenkiant aplinkai: vandeniui, orui, dirvožemiui, augalams ir gyvūnams.

                        —

                        Perdirbti arba išmesti atliekas laikantis galiojančių įstatymų, geriausia pristatant patvirtintai atliekų surinkimo įmonei.

                        —

                        Neužteršti atliekomis dirvožemio ir vandens.

                        —

                        Neišmesti atliekų į aplinką.

                  4.1.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Žr. naudojimo instrukcijas
            5.   BENDRIEJI NAUDOJIMO NURODYMAI (1)

            5.1.   Naudojimo instrukcijos

            Žr. 4.1.1 skirsnį.
            5.2.   Rizikos valdymo priemonės

            Žr. 4.1.2 skirsnį.
            5.3.   Informacija apie galimą tiesioginį arba netiesioginį poveikį, pirmosios pagalbos instrukcijos ir neatidėliotinos priemonės siekiant apsaugoti aplinką

            Žr. 4.1.3 skirsnį.
            5.4.   Produkto ir jo pakuotės saugaus šalinimo instrukcijos

            Žr. 4.1.4 skirsnį.
            5.5.   Saugojimo sąlygos ir produkto galiojimo laikas normaliomis laikymo sąlygomis

                        —

                        Laikyti originalioje pakuotėje, vėsioje (žemesnėje nei 40 °C), sausoje ir gerai vėdinamoje vietoje. Saugokite, kad neužšaltų.

                        —

                        Laikyti apsaugotą nuo tiesioginių saulės spindulių, net kai tuščias.

                  Laikymo terminas: 2 metai
            6.   KITA INFORMACIJA

               (1)  Šiame skirsnyje pateiktos naudojimo instrukcijos, rizikos mažinimo priemonės ir kiti naudojimo nurodymai galioja bet kuriam autorizuotam naudojimui.


title: Komisijos įgyvendinimo reglamentas (ES) 2021/369 2021 m. kovo 1 d. kuriuo nustatomos Europos Parlamento ir Tarybos direktyvoje (ES) 2015/849 nurodytos centrinių registrų sąveikos sistemos techninės specifikacijos ir su ja susijusios procedūros (Tekstas svarbus EEE)

text:
2021 3 2

                  LT

                  Europos Sąjungos oficialusis leidinys

                  L 71/11

         KOMISIJOS ĮGYVENDINIMO REGLAMENTAS (ES) 2021/369
         2021 m. kovo 1 d.
         kuriuo nustatomos Europos Parlamento ir Tarybos direktyvoje (ES) 2015/849 nurodytos centrinių registrų sąveikos sistemos techninės specifikacijos ir su ja susijusios procedūros
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. gegužės 20 d. Europos Parlamento ir Tarybos direktyvą (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (1), ypač į jos 31a straipsnį,
         kadangi:

                     (1)

                     valstybės narės privalo per Europos Parlamento ir Tarybos direktyvos (ES) 2017/1132 (2) 22 straipsnio 1 dalimi įsteigtą Europos centrinę platformą užtikrinti nacionalinių centrinių tikrųjų savininkų registrų sąveiką; tai turėtų būti atliekama laikantis techninių specifikacijų ir procedūrų, nustatytų pagal tos direktyvos 24 straipsnį Komisijos priimtuose įgyvendinimo aktuose. Tačiau atsižvelgiant į tai, kad registrų, kurių sąveika užtikrinama pagal Direktyvą (ES) 2017/1132, ir centrinių tikrųjų savininkų registrų, sukurtų pagal Direktyvą (ES) 2015/849, tikslas, apimtis ir turinys skiriasi, būtina nustatyti ir patvirtinti papildomas technines specifikacijas, priemones ir kitus reikalavimus, kuriais būtų užtikrintos vienodos sistemos įgyvendinimo sąlygos;

                     (2)

                     šiame reglamente nustatytos priemonės atitinka Pinigų plovimo ir teroristų finansavimo prevencijos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Direktyvos (ES) 2015/849 30 ir 31 straipsniuose nurodytos registrų sąveikos sistemos techninės specifikacijos ir su ja susijusios procedūros nustatomos priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 1 d.

                  Komisijos vardu

                  Pirmininkė

               Ursula VON DER LEYEN

            (1)  OL L 141, 2015 6 5, p. 73.

            (2)  2017 m. birželio 14 d. Europos Parlamento ir Tarybos direktyva (ES) 2017/1132 dėl tam tikrų bendrovių teisės aspektų (OL L 169, 2017 6 30, p. 46).

            PRIEDAS
            kuriame nustatomos 1 straipsnyje nurodytos techninės specifikacijos ir procedūros
            1.   Dalykas

            Tikrųjų savininkų registrų sąveikos sistema (toliau – BORIS) yra decentralizuota sistema, kuria užtikrinama centrinių nacionalinių tikrųjų savininkų registrų ir Europos e. teisingumo portalo (1) sąveika per Europos centrinę platformą (2). BORIS naudojama kaip centrinė paieškos priemonė, suteikianti galimybę pagal Direktyvos (ES) 2015/849 nuostatas gauti visą su tikrąja nuosavybe susijusią informaciją (3).
            2.   Terminų apibrėžtys

                        a)

                        Registrai – Direktyvos (ES) 2015/849 30 ir 31 straipsniuose nurodyti nacionaliniai centriniai informacijos apie tikruosius savininkus registrai.

                        b)

                        Kvalifikuoti naudotojai – Direktyvos (ES) 2015/849 30 straipsnio 5 dalies a ir b punktuose ir 31 straipsnio 4 dalies a ir b punktuose nurodyti sistemos BORIS naudotojai.

                        c)

                        Minimali privalomoji informacija – visuose valstybių narių registruose pateikiamas bendras tokios pat struktūros ir tipo duomenų rinkinys.

                        d)

                        Papildoma informacija – iš anksto bendrai nustatytas duomenų rinkinys, kuriuo ar kurio dalimi valstybės narės gali nuspręsti dalytis per sistemą BORIS kartu su minimalia privalomąja informacija.

                        e)

                        Nacionalinis registracijos numeris – tikrųjų savininkų registre pagal nacionalinę teisę įmonei ar kitam teisės subjektui arba patikos fondui ar panašiai struktūrai suteiktas individualus identifikavimo numeris.

                  3.   Nacionalinio registracijos numerio, Europos unikalaus atpažinties kodo ir įmonės registracijos numerio sąryšis

                        3.1.

                        Europos centrinei platformai pateikiami šie tikrųjų savininkų registre saugomi duomenys: nacionalinis registracijos numeris ir, jei tai įmonė, Verslo registrų sąveikos sistemoje (toliau – BRIS) (4) jai suteiktas Europos unikalus atpažinties kodas (toliau – EUID), taip pat įmonės registracijos numeris, jei jis skiriasi nuo nacionalinio registracijos numerio. BRIS sistemoje EUID neturinčioms įmonėms jis suteikiamas remiantis įmonės registracijos numeriu. Kitiems teisės subjektams, patikos fondams ar panašioms struktūroms EUID suteikiamas remiantis nacionaliniu registracijos numeriu.

                        3.2.

                        BORIS naudotojai gali atlikti įmonių, kitų teisės subjektų, patikos fondų ir panašių struktūrų paiešką naudodami nacionalinį registracijos numerį ir įmonės registracijos numerį, jei šis skiriasi nuo nacionalinio registracijos numerio.

                        3.3.

                        Valstybės narės gali nuspręsti nepateikti patikos fondams ar panašioms juridinėms struktūroms suteiktų nacionalinių registracijos numerių. Ši nukrypti leidžianti nuostata į tikrųjų savininkų registrą įrašytiems patikos fondams ar panašioms pagal valstybės narės teisę sukurtoms juridinėms struktūroms taikoma tik penkerius metus nuo BORIS veikimo pradžios.

                  4.   Ryšio palaikymo būdai

            Registrų sąveika BORIS sistemoje užtikrinama taikant paslaugomis grindžiamus elektroninio ryšio palaikymo būdus, tokius kaip saityno paslaugos.
            Tarp portalo ir platformos ir tarp registro ir platformos palaikomas dvipunktis ryšys.
            5.   Ryšio protokolai

            Ryšiui tarp portalo, platformos ir registrų palaikyti naudojami saugūs interneto protokolai, pavyzdžiui, HTTPS.
            Duomenims ir metaduomenims perduoti naudojami standartiniai ryšio protokolai, pavyzdžiui, SOAP (angl. Simple Object Access Protocol).
            6.   Saugumo standartai

            Palaikant ryšį ir perduodant informaciją per BORIS, be kita ko, taikomos šios techninės informacinių technologijų minimaliųjų saugumo standartų užtikrinimo priemonės:

                        a)

                        priemonės informacijos konfidencialumui užtikrinti, be kita ko, saugių kanalų (pavyzdžiui, HTTPS) naudojimas;

                        b)

                        priemonės duomenų, kuriais keičiamasi, vientisumui užtikrinti;

                        c)

                        priemonės per BORIS sistemą siunčiamos informacijos kilmės neginčijamumui ir informacijos gavimo neginčijamumui užtikrinti;

                        d)

                        priemonės, skirtos užtikrinti, kad saugumo įvykiai būtų registruojami laikantis pripažintų tarptautinių rekomendacijų dėl informacinių technologijų saugumo standartų;

                        e)

                        priemonės, skirtos užtikrinti, kad būtų nustatomas visų kvalifikuotų naudotojų tapatumas ir kad jiems būtų suteikiami reikiami leidimai, ir priemonės BORIS sistemoje prie portalo, platformos ar registrų prijungtų sistemų tapatumui patikrinti;

                        f)

                        prireikus priemonės, kuriomis apsisaugoma nuo automatinių paieškų ir registrų duomenų kopijavimo, pavyzdžiui, paieškos rezultatų, kurie gali būti pateikti iš kiekvieno registro, skaičiaus apribojimas ir CAPTCHA (5) funkcijos naudojimas.

                  7.   Duomenys, kuriais keičiamasi BORIS sistemoje

                        7.1.

                        Nacionaliniuose registruose saugoma su įmone ar kitu teisės subjektu arba patikos fondu ar panašios rūšies juridine struktūra susijusi informacija vadinama BO įrašu. BO įrašą, be kita ko, sudaro atitinkamo subjekto arba struktūros profilio duomenys, to subjekto arba struktūros tikrojo savininko arba savininkų tapatybės duomenys, taip pat duomenys apie tų savininkų turimas naudos teises.

                        7.2.

                        Įmonės ar kito teisės subjekto, taip pat patikos fondo ar panašios struktūros profilio duomenys apima pavadinimą, teisinę formą, registracijos adresą ir nacionalinį registracijos numerį, jei toks suteiktas.

                        7.3.

                        Kiekviena valstybė narė gali į minimalią privalomąją informaciją įtraukti papildomą informaciją. Minimalią privalomąją informaciją apie tikrąjį savininką ir jo turimas naudos teises sudaro Direktyvos (ES) 2015/849 30 straipsnio 5 dalies antroje pastraipoje ir 31 straipsnio 4 dalies antroje pastraipoje nurodyti duomenys. Papildoma informacija apie tikrojo savininko tapatybę apima bent gimimo datą arba kontaktinius duomenis, kaip nustatyta 30 straipsnio 5 dalies paskutiniame sakinyje ir 31 straipsnio 4 dalies trečioje pastraipoje. BO įrašo duomenys modeliuojami remiantis nustatytomis sąsajos specifikacijomis.

                        7.4.

                        Keitimosi informacija procesas apima ir sistemai veikti būtinus pranešimus, kaip antai pranešimus, susijusius su gavimo patvirtinimu, registravimu ir ataskaitų teikimu.

                  8.   Standartinio pranešimo formato struktūra

            Keitimuisi informacija tarp registrų, platformos ir portalo naudojami standartiniai duomenų struktūrizavimo metodai ir standartinis pranešimo formatas, pavyzdžiui, XML (6).
            9.   Į platformą siunčiami duomenys

                        9.1.

                        Pagal sąveikumo reikalavimus kiekvieno registro teikiamos paslaugos turi būti suvienodintos ir pagrįstos ta pačia sąsaja, kad būtų sudarytos sąlygos užklausas teikiančiai taikomajai programai, kaip antai platformai, sąveikauti tik su vienos rūšies sąsaja, per kurią būtų pateikiamas bendras duomenų elementų rinkinys. Naudodamos atitikmenų lenteles ar taikydamos panašius techninius sprendimus, valstybės narės suderina savo vidaus duomenų struktūrą taip, kad būtų įvykdyti Komisijos nustatyti sąsajos specifikacijų reikalavimai.

                        9.2.

                        Kad platforma atliktų savo funkcijas, į ją siunčiami šie duomenys:

                                    a)

                                    prie platformos prijungtų sistemų identifikavimo duomenys. Tai gali būti URL adresai arba kiti unikalūs kiekvienos sistemos identifikavimo BORIS sistemoje numeriai ar kodai;

                                    b)

                                    visi kiti operaciniai duomenys, būtini siekiant platformoje užtikrinti tinkamą ir veiksmingą paieškos paslaugos veikimą ir registrų bei platformos sąveikumą. Tai gali būti kodų sąrašai, baziniai duomenys, glosarijai ir susiję tokių metaduomenų vertimai, taip pat registravimo ir ataskaitų teikimo duomenys.

                        9.3.

                        Duomenys ir metaduomenys platformoje tvarkomi ir saugomi laikantis 5 skirsnyje nustatytų saugumo standartų.

                  10.   Sistemos veikimo metodai ir platformoje teikiamos informacinių technologijų paslaugos

                        10.1.

                        Informacijos platinimo ir keitimosi ja tikslais sistema grindžiama šiuo techniniu veikimo metodu:

                        10.2.

                        Kad pranešimus būtų galima teikti atitinkamomis kalbomis, Europos e. teisingumo portale pateikiami bazinių duomenų artefaktai, kaip antai kodų sąrašai, kontroliniai žodynai ir glosarijai. Prireikus jie išverčiami į oficialiąsias Sąjungos kalbas. Kai įmanoma, naudojami pripažinti standartai ir standartizuoti pranešimai.

                        10.3.

                        Komisija valstybėms narėms pateikia išsamesnės informacijos apie techninį veikimo metodą ir platformoje teikiamų informacinių technologijų paslaugų įgyvendinimą.

                  11.   Paieškos kriterijai

                        11.1.

                        Vykdant paiešką pasirenkama bent viena šalis.

                        11.2.

                        Atliekant paiešką portale naudojami šie suderinti kriterijai:

                                    a)

                                    ieškant įmonių ar kitų teisės subjektų, patikos fondų ar panašių struktūrų:

                                                i)

                                                teisės subjekto ar struktūros pavadinimas;

                                                ii)

                                                nacionalinis registracijos numeris.
                                                i ir ii papunkčiuose nurodyti paieškos kriterijai gali būti naudojami atskirai;

                                    b)

                                    ieškant tikrųjų savininkų (fizinių asmenų):

                                                i)

                                                tikrojo savininko vardas ir pavardė;

                                                ii)

                                                tikrojo savininko gimimo data.
                                                i ir ii papunkčiuose nurodyti paieškos kriterijai naudojami kartu.

                        11.3.

                        Portale gali būti užtikrinta galimybė naudoti ir daugiau paieškos kriterijų.

                  12.   Mokėjimo būdai ir registracija internetu

                        12.1.

                        Tais atvejais, kai valstybės narės ima mokesčius už tam tikrus portale per BORIS sistemą prieinamus duomenis, naudotojams sistemoje suteikiama galimybė už tuos duomenis sumokėti paplitusiais mokėjimo internetu būdais, pavyzdžiui, kredito ir debeto kortelėmis.

                        12.2.

                        Vadovaujantis Direktyvos (ES) 2015/849 30 straipsnio 5a dalimi ir 31 straipsnio 4a dalimi, BORIS sistemoje įdiegiamos priemonės, suteikiančios galimybę registruotis internetu.

                  13.   Galimybė naudotis paslaugomis

                        13.1.

                        Paslaugomis galima naudotis visą parą kasdien; BORIS sistemos prieinamumo rodiklis turi būti bent 98 %, išskyrus planinės techninės priežiūros laikotarpius.

                        13.2.

                        Apie techninės priežiūros darbus valstybės narės Komisijai praneša toliau nurodyta tvarka:

                                    a)

                                    apie techninės priežiūros darbus, dėl kurių paslaugomis gali būti neįmanoma naudotis iki 4 valandų – prieš 5 darbo dienas;

                                    b)

                                    apie techninės priežiūros darbus, dėl kurių paslaugomis gali būti neįmanoma naudotis iki 12 valandų – prieš 10 darbo dienų;

                                    c)

                                    apie kompiuterių patalpų infrastruktūros techninės priežiūros darbus, dėl kurių paslaugomis gali būti neįmanoma naudotis iki 6 dienų per metus – prieš 30 darbo dienų.
                                    Techninės priežiūros darbai kiek įmanoma planuojami ne darbo valandomis (19.00–8.00 val. Vidurio Europos laiku).

                        13.3.

                        Jei priežiūros darbus valstybės narės atlieka kiekvieną savaitę tuo pačiu metu, jos Komisijai nurodo tokiems kassavaitiniams darbams numatytą savaitės dieną ir laiką. Nepažeidžiant antros dalies a–c punktuose nustatytų pareigų, tais atvejais, kai prie valstybių narių sistemų tampa neįmanoma prisijungti tokiu iš anksto nustatytu laiku, jos neprivalo apie tai pranešti Komisijai.

                        13.4.

                        Tais atvejais, kai dėl netikėto techninio gedimo prie valstybių narių sistemų neįmanoma prisijungti ilgiau nei pusvalandį, jos nedelsdamos darbo valandomis (9.00–16.00 val. Vidurio Europos laiku) praneša Komisijai apie šios galimybės nebuvimą, ir, jei žino, nurodo numatomą laiką, kada vėl bus galima naudotis paslauga.

                        13.5.

                        Įvykus netikėtam centrinės platformos arba portalo gedimui, Komisija nedelsdama darbo valandomis (9.00–16.00 val. Vidurio Europos laiku) praneša valstybėms narėms apie tai, kad prie platformos arba portalo neįmanoma prisijungti, ir, jei žino, nurodo numatomą laiką, kada vėl bus galima naudotis paslauga.

                  14.   Transkripcijos ir transliteracijos taisyklės

            Kiekviena valstybė narė jai adresuotas paieškos užklausas ir pateikiamus rezultatus transkribuoja ir transliteruoja pagal savo nacionalinius standartus.

               (1)  Toliau – portalas.

               (2)  Europos centrinė platforma (toliau – platforma) yra įsteigta 2017 m. birželio 14 d. Europos Parlamento ir Tarybos direktyvos (ES) 2017/1132 dėl tam tikrų bendrovių teisės aspektų (OL L 169, 2017 6 30, p. 46) 22 straipsnio 1 dalimi.

               (3)  Tuo neapribojamos papildomos funkcijos, kurias BORIS galėtų atlikti ateityje.

               (4)  2017 m. birželio 14 d. Europos Parlamento ir Tarybos direktyvos (ES) 2017/1132 dėl tam tikrų bendrovių teisės aspektų 16 straipsnio 1 dalis ir 2015 m. birželio 8 d. Komisijos įgyvendinimo reglamento (ES) 2015/884, kuriuo nustatomos techninės specifikacijos ir procedūros, reikalingos pagal Europos Parlamento ir Tarybos direktyvą 2009/101/EB sukurtai registrų sąveikos sistemai, priedo 8 straipsnis.

               (5)  Saugos kodas (angl. Completely Automated Public Turing test to tell Computers and Humans Apart).

               (6)  Išplėstinė ženklinimo kalba (angl. Extensible Markup Language).